क्राइम अलर्ट :मोबाइल छिनकर भाग रहे स्नैचरों को पुलिस ने पीछा करके दबोचा
Channel: SANSANI OF INDIA ( सनसनी ऑफ़ इंडिया )
Date: 2022-12-19

#shorts 
मोटरसाइकिल पर सवार होकर राह चलते व्यक्ति से मोबाइल छिनकर भाग रहे दो झपटमारों को गोविंदपुरी थाना पुलिस ने पीछा करके दबोच लिया। 

दिनांक 17 दिसंबर को मोटरसाइकिल सवार दो झपटमार तुगलकाबाद जाते समय मोबाइल पर बात कर रहे एक व्यक्ति का मोबाइल छिनकर भाग गये थे। पीड़ित के चिल्लाने पर पेट्रोलिंग कर रहे एसआई लोकपाल व एएसआई गजेंद्र ने आरोपियों का पिछा किया और अग्रवाल स्वीट्स, टी प्वाइंट ओखला के पास उन्हें दबोच लिया। 

झपटमारों की पहचान  23 वर्षीय मोहसिन व 25 वर्षीय आजाद खान के रूप में हुई है। दोनों आरोपी संगम विहार इलाके के रहने वाले है। आरोपियों के पास से चोरी के तीन मोबाइल फोन, एक मोटरसाइकिल, एक पर्स व लुटे हुए 1000 रूपये नकद बरामद हुए है।  

बरामद पर्स के बारे में पूछने पर आरोपी मोहसिन और आजाद ने खुलासा किया कि उन्होंने आरडी मार्ग पर कुछ घंटे पहले एक महिला से वह पर्स छीना था।

आरोपियों के खिलाफ थाना गोविंदपुरी में मोबाइल लुटने व पर्स छिनने के दो अलग अलग मामले दर्ज कर आगे जांच कर रहे हैं।